stanford-oval/wikipedia huggingface dataset:
אגם אמדאוס
גאוגרפיה ואקולוגיה

אגם אמדאוס הוא חלק משורה של אגמי מלח המשתרעים מן אגם הופקינס ועד הנהר פינקי. האזור הסמוך לאגם הוא מקור אוסטרלי חשוב למי שתייה עם מעיינות רבים. מסביבו נמצאים עוד אגמי מלח קטנים.
האגם והאגמונים מסביבו נמצאים בשליטת שלוש חברות חקלאיות של אבוריג'ינים:"פיטרמן", "קאטיטי" ו"האסטס בלאף". אזור קטן בקצהו המערבי משמש לחוות קרטין-ספרינגס.
בשנים 1997–2005 האזור כולל 93% משטח האגם הובער על ידי דליקת ענק של שיחים.
בסביבת האגם חיים גמלים רבים המוצאים כאן מים ומזון מתאימים. הם מהווים איום על הישרדות צמחי המדבר "קואנדונג", תת-מין של Santalum acuminatum המניבים פרות מתוקים בחודשים אוקטובר-פברואר.
When I Dream

When I Dream (בעברית: כשאני חולמת) הוא אלבום האולפן החמישי של הזמרת-יוצרת האמריקאית קריסטל גייל. האלבום יצא לאור ב-2 ביוני 1978 בשיא הקריירה שלה. זה היה האלבום השני ברציפות שלה שהגיע למקום השני במצעד אלבומי הקאנטרי. שני סינגלים מהאלבום הגיעו למקום הראשון במצעד שירי הקאנטרי: "Talking in Your Sleep" (שהיה להיט גם בשאר מצעדי הבילבורד) ו-"Why Have You Left the One You Left Me For". שיר הנושא, "When I Dream", הוא גרסה ארוכה יותר של שיר שהופיע במקור באלבום הבכורה שלה Crystal Gayle משנת 1975, שהגיע למקום השלישי במצעד. סינגל רביעי, "Heart Mender", הגיע בשיאו למקום ה-58.
"Hello I Love You" נכלל בסרט מ-1982, Six Pack, בכיכובם של קני רוג'רס, ארין גריי ודיאן ליין.
רשימת רצועות

| When I Dream> מס' | When I Dream> שם | When I Dream> משך | When I Dream>  | When I Dream>  | When I Dream>  | When I Dream>  | When I Dream>  | When I Dream>  | When I Dream>  |
| --- | --- | --- | --- | --- | --- | --- | --- | --- | --- |
| 1. | Why Have You Left the One You Left Me For  | 2:56 |  |  |  |  |  |  |  |
| 2. | Heart Mender  | 2:57 |  |  |  |  |  |  |  |
| 3. | Hello I Love You  | 2:35 |  |  |  |  |  |  |  |
| 4. | Talking in Your Sleep  | 2:54 |  |  |  |  |  |  |  |
| 5. | Paintin' This Old Town Blue  | 2:10 |  |  |  |  |  |  |  |
| 6. | When I Dream  | 3:26 |  |  |  |  |  |  |  |
| 7. | Don't Treat Me Like a Stranger  | 3:15 |  |  |  |  |  |  |  |
| 8. | Too Good to Throw Away  | 2:53 |  |  |  |  |  |  |  |
| 9. | Cry Me a River  | 3:15 |  |  |  |  |  |  |  |
| 10. | Wayward Wind  | 2:55 |  |  |  |  |  |  |  |
| 11. | Someday Soon  | 3:53 |  |  |  |  |  |  |  |
| 12. | I Still Miss Someone  | 2:48 |  |  |  |  |  |  |  |
| משך כולל: | משך כולל: | 36:02 |  |  |  |  |  |  |  |
מיקומי שיא

|   ‏‏‏  מצעדים ודירוגים (1978)> מדינה |   ‏‏‏  מצעדים ודירוגים (1978)> מצעד |   ‏‏‏  מצעדים ודירוגים (1978)> מיקום שיא |
| --- | --- | --- |
|  ארצות הברית | בילבורד 200 | 52 |
|  ארצות הברית | מצעד אלבומי הקאנטרי | 2 |
|  הממלכה המאוחדת | מצעד האלבומים הבריטי | 25 |
|   ‏‏‏  מצעדי סוף שנה (1978)> מדינה |   ‏‏‏  מצעדי סוף שנה (1978)> מצעד |   ‏‏‏  מצעדי סוף שנה (1978)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הקאנטרי | 28 |
|   ‏‏‏  מצעדי סוף שנה (1979)> מדינה |   ‏‏‏  מצעדי סוף שנה (1979)> מצעד |   ‏‏‏  מצעדי סוף שנה (1979)> מיקום שיא |
| --- | --- | --- |
|  ארצות הברית | בילבורד 200 | – |
|  ארצות הברית | מצעד אלבומי הקאנטרי | 6 |
נתוני מכירות

| מקום | תארים | מכירות |
| --- | --- | --- |
| ארצות הברית (RIAA) | פלטינה | 1,000,000 |
| בריטניה (BPI) | כסף | 60,000 |
| קנדה (Music Canada) | זהב | 50,000 |
הערות שוליים

↑  When I Dream, 1978-06-02, נבדק ב-2022-01-12
1 2 3  Crystal Gayle, Billboard (באנגלית אמריקאית)
↑  Six Pack, 1982-07-16, נבדק ב-2022-01-12
↑  Gold & Platinum, RIAA (באנגלית אמריקאית)
↑  CRYSTAL GAYLE | full Official Chart History | Official Charts Company, www.officialcharts.com
↑  Gold/Platinum, Music Canada (באנגלית אמריקאית)
| קריסטל גייל |
| --- | --- | --- |
| אלבומים • סינגלים • פרסים ומועמדויות | אלבומים • סינגלים • פרסים ומועמדויות |  |
| אלבומי אולפן | Crystal Gayle • Somebody Loves You • Crystal • We Must Believe in Magic • When I Dream • We Should Be Together • Miss the Mississippi • These Days • Hollywood, Tennessee • True Love • Cage the Songbird • Nobody Wants to Be Alone • What If We Fall in Love? • Straight to the Heart • A Crystal Christmas • Nobody's Angel • Ain't Gonna Worry • Three Good Reasons • Best Always • Someday • Joy & Inspiration • Crystal Gayle Sings the Heart and Soul of Hoagy Carmichael • In My Arms • All My Tomorrows • You Don't Know Me: Classic Country |  |
| אלבומי אוסף | I've Cried the Blue Right Out of My Eyes • Classic Crystal • Favorites • A Woman's Heart • Crystal Gayle's Greatest Hits • The Best of Crystal Gayle |  |
| אלבומים אחרים | One from the Heart • Crystal Gayle in Concert • Live! An Evening with Crystal Gayle |  |
| ערכים קשורים | בוב הופ • טום וייטס • לורטה לין (אחות) |  |
| קריסטל גייל – שירים |
| --- | --- | --- |
| שנות ה-1970 | "I've Cried (The Blue Right Out of My Eyes)" • "Wrong Road Again" • "Somebody Loves You" • "I'll Get Over You" • "You Never Miss a Real Good Thing (Till He Says Goodbye)" • "I'll Do It All Over Again" • "Don't It Make My Brown Eyes Blue" • "Ready for the Times to Get Better" • "Talking in Your Sleep" • "Why Have You Left the One You Left Me For" • "When I Dream" • "Your Kisses Will" • "Half the Way" • "Your Old Cold Shoulder" |  |
| שנות ה-1980 | "It's Like We Never Said Goodbye" • "The Blue Side" • "If You Ever Change Your Mind" • "Take It Easy" • "Too Many Lovers" • "The Woman in Me" • "You Never Gave Up on Me" • "Livin' in These Troubled Times" • "'Til I Gain Control Again" • "You and I" • "Everything I Own" • "Our Love Is on the Faultline" • "Baby, What About You" • "The Sound of Goodbye" • "I Don't Wanna Lose Your Love" • "Turning Away" • "Me Against the Night" • "Nobody Wants to Be Alone" • "A Long and Lasting Love" • "Makin' Up for Lost Time (The Dallas Lovers' Song)" • "Cry" • "Straight to the Heart" • "Have Yourself a Merry Little Christmas" • "Another World" • "Nobody Should Have to Love This Way" • "Only Love Can Save Me Now" • "O Holy Night" • "Nobody's Angel" |  |
| שנות ה-1990 | "Never Ending Song of Love" • "Two Sleepy People" |  |
| שנות ה-2000 | "Hallelujah I Love Her So" |  |
| --- | --- |
בקרת זהויות :  MusicBrainz release group: 9d39085d-a2c7-4d12-bc84-63b6332960d4
Penguin Chat

הלוגו של Penguin Chat
Penguin Chat היא סדרת משחקי רשת מבית משחקי רוקטסנייל (RocketSnail). סדרת המשחק הופיעה בין השנים 2000-2005 והיוותה בסיס לפיתוח העולם הווירטואלי קלאב פינגווין.
רקע

משחקי הרשת "Penguin Chat" של "משחקי רוקטסנייל" נוצרו כדי לייצר "משוב" למשחק רשת עתידי רב משתתפים, בו הדמויות יהיו פינגווינים. הם בוססו על המשחק "Experimental Penguins" שהיה גם פיתוח של "RocketSnail".
סביבה

כל המשחקים בסדרה אופיינו בסביבה מושלגת, באפשרות ללכת, לשוחח, וכמובן, בדמויות פינגווינים. במשחקים הראשונים בסדרה (Penguin Chat ו- Experimental Penuins) היו שלושה חדרים בלבד, אך בגרסה האחרונה (Penguin Chat 3) נוספו חדרים רבים.
סביבה > Experimental Penguins

אף על פי שמשחק זה - הראשון בסדרה (שנת 2000) - היה שונה מהגרסאות השונות, הוא הווה את הבסיס לכל סדרת המשחקים. הוא אופיין בבעיות רבות, בין היתר באפשרות של שחקני המשחק לקלל, והציג איכות גרפית בינונית. המשחק נסגר תוך פחות משנה.
סביבה > Penguin Football Chat

גרסה זו לא נכללת בסדרה. היא פותחה בידי Contact Music, ברישיון של משחקי רוקטסנייל. בגרסה זו, ניתן לבחור שחקן זמני עם חולצה שעליה מופיע מספר דו-ספרתי, ולשחק איתו בכדורגל בארבעה חדרים שונים. תזוזת השחקן נעשית בעזרת לחיצה על העכבר, והליכה ליד הכדור תגרום לו להיבעט לכיוון אליו התהלך הפינגווין. היה ניתן לפגוש במשחק שחקנים משאר העולם, ולערוך איתם משחקים.
סביבה > Penguin Chat

גרסה זו הופצה בשנת 2002 (נקראה במקור בשם "Snow Blasters", ולאחר מכן בשם "Web Toy"), היא הייתה הראשונה שהחלה לקבל את המאפיינים של קלאב פינגווין. אמנם היו חדרים מעטים במשחק, אבל אפשרות שהוספה היא שימוש ברגשונים. השחקנים יכלו להשליך כדורי שלג, ללכת, ולשוחח. הצבע הזמין היחיד במשחק היה כחול בהיר (Old Blue).
סביבה > Penguin Chat 3

המשחק Penguin Chat 3 היה האחרון בסדרה (2003- 2005). זו הגרסה היחידה בה ניתן היה לבחור צבעים לפינגווין. המשחק אופיין בחדרים, כמו העיר (Town) ובית הקפה (Coffee Shop), שהוספו לקלאב פינגווין של היום. חדר נוסף היה איגלו (שבשונה מקלאב פינגווין, היה איגלו ציבורי אחד במקום איגלו לכל משתמש), שבו הופיעה לראשונה להקת הפינגווינים, וניגנה את השיר "I've been delayed" של TAS 1000. גרסה זו נחשבה למוצלחת ביותר מכיוון ששרדה הכי הרבה זמן, והיא הדומה ביותר לקלאב פינגווין של היום.
ראו גם

קלאב פינגווין
RocketSnail
הערות שוליים

↑  "Experimental Penguins" באתר Club Penguin Wiki
אדריס מוסא

אדריס מוסא (באדיגית: Iидрис Мусэ, היה מוכר גם בשם מוסא דאות, 1924 - 28 ביוני 1999) היה ראש המועצה המקומית בכפר כמא במשך כשמונה חודשים בשנים 1969–1970.
אדריס מוסא היה נכד למשפחת מהגרים צ'רקסים, אביו הגיע לכפר כמא ב-1878 לאחר גלות של כ-14 שנה בארצות הבלקן. לאחר שסיים את לימודיו מילא תפקידים אדמיניסטרטיביים שונים. בין היתר, עבד מספר שנים כאפסנאי ראשי בחברת קו צינור אילת אשקלון. לאחר מכן עבד בחברת סונול. עם פרישתו לגמלאות כיהן כיו"ר הרשות המקומית לתקופה של כחצי שנה.
ערך זה הוא קצרמרבנושא ישראלים. אתם מוזמנים לתרום לוויקיפדיה ו.
אוגוסטן דה בארואל

| --- | --- |

 לידה:  2 באוקטובר 1741 Villeneuve-de-Berg, צרפת 
 פטירה:  5 באוקטובר 1820 (בגיל 79) פריז, צרפת 
 מדינה:  צרפת 
 מקום לימודים:  קולז' דה פראנס 
 שפות היצירה:  צרפתית 
 יצירות בולטות:  זיכרונות להבהרת ההיסטוריה של היעקוביניזם 
 
האב אגוסטין בארואל (בצרפתית: Augustin de Barruél;‏
1741, פריז - 1820), איש כנסייה והוגה דעות צרפתי.
בארואל היה עורכו של כתב העת הכנסייתי במהלך התקופה שקדמה למהפכה צרפתית. באוגוסט 1792 נמלט מצרפת בשל אימת שלטון הטרור המהפכני. הוא התיישב באנגליה ושם פרסם חיבור אנטי מהפכני גדול שאחד מחלקיו המפורסמים הוא החיבור "זיכרונות להבהרת ההיסטוריה של היעקוביניזם", שיצא לאור בשנת 1797. בחיבור זה הוא מאשים אגודת סתרים בניסיון לקשור קשר להפלת הממסד הנוצרי. חיבור זה נחשב לאחד מאבות האנטישמיות המודרנית.
לאחר עלייתו של נפוליאון לשלטון ניסה לחזור לצרפת- מולדתו, בשל כך הוא כתב חיבור חנופתי במיוחד שקרא לעם הצרפתי לשמור אמונים לשליט החדש. לבסוף הושב בארואל לצרפת ומונה על ידי נפוליאון לחבר בחבר הכמרים של הקתדרלה של פריז.
When I'm Gone (שיר של אמינם)

When I'm Gone הוא שיר מאת הראפר אמינם, מתוך אלבום האוסף שלו Curtain Call: The Hits. השיר יצא לאור ב-6 בדצמבר 2005, באותו היום שבו האלבום יצא לאור. השיר יצא כסינגל המוביל של האלבום.
השיר זכה לשבחים רבים ממבקרי המוזיקה והגיע למקום השמיני במצעד הבילבורד הוט 100, למקום 22 במצעד שירי הראפ, למקום הרביעי במצעד הסינגלים הבריטי ולמקום הראשון במצעד המוזיקה האוסטרלי.
רקע

השיר נכתב בשנת 2003 ויצא לאור בשנת 2005 על ידי חברת התקליטים שיידי רקורדס, כחלק מאלבום האוסף Curtain Call: The Hits. אמינם חשב באותו הזמן שאלבום זה הוא אולי סימן לכך שהוא עומד לקחת הפסקה מקריירת המוזיקה לתקופה ארוכה, ובאותה התקופה אמר כי "אני כרגע נמצא בנקודה בחיים שלי בה אני מרגיש שאני לא יודע לאיזה כיוון הקריירה שלי ממשיכה, זוהי הסיבה שקראתי לאלבום 'Curtain Call' (קידה לאחר ההופעה), כיוון שזה יכל להיות הדבר האחרון שאעשה, אנחנו לא נדע".
המילים בשיר מתייחסות לחייו של אמינם כזמר סלבריטאי, אשר נמצא במצב לא טוב עם משפחתו. אמינם השתמש בדמיון שלו על מנת להעלות זכרונות שלא באמת קרו, בהן המשפחה שלו מתפרקת.
הווידאו קליפ של השיר בוים על ידי אנטוני מנדלר. בקליפ השתתף גם טריק סלמסי מתוכנית הטלוויזיה האמריקאית 'The Contender' .
רשימת השמעה

| הורדה דיגיטלית> מס' | הורדה דיגיטלית> שם | הורדה דיגיטלית> משך | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  | הורדה דיגיטלית>  |
| --- | --- | --- | --- | --- | --- | --- | --- | --- | --- |
| 1. | When I'm Gone (explicit version)   |   |  |  |  |  |  |  |  |
| 2. | Business (explicit version)   |   |  |  |  |  |  |  |  |
| 3. | When I'm Gone (instrumental)   |   |  |  |  |  |  |  |  |
| משך כולל: | משך כולל: | 13:34 |  |  |  |  |  |  |  |
| תקליטור סינגל בריטי> מס' | תקליטור סינגל בריטי> שם | תקליטור סינגל בריטי> משך | תקליטור סינגל בריטי>  | תקליטור סינגל בריטי>  | תקליטור סינגל בריטי>  | תקליטור סינגל בריטי>  | תקליטור סינגל בריטי>  | תקליטור סינגל בריטי>  | תקליטור סינגל בריטי>  |
| --- | --- | --- | --- | --- | --- | --- | --- | --- | --- |
| 1. | When I'm Gone (explicit version)   |   |  |  |  |  |  |  |  |
| 2. | Business (explicit version)   |   |  |  |  |  |  |  |  |
| 3. | When I'm Gone (instrumental)   |   |  |  |  |  |  |  |  |
| 4. | When I'm Gone (video)   |   |  |  |  |  |  |  |  |
| משך כולל: | משך כולל: | 17:24 |  |  |  |  |  |  |  |
| תקליטור סינגל גרמני> מס' | תקליטור סינגל גרמני> שם | תקליטור סינגל גרמני> משך | תקליטור סינגל גרמני>  | תקליטור סינגל גרמני>  | תקליטור סינגל גרמני>  | תקליטור סינגל גרמני>  | תקליטור סינגל גרמני>  | תקליטור סינגל גרמני>  | תקליטור סינגל גרמני>  |
| --- | --- | --- | --- | --- | --- | --- | --- | --- | --- |
| 1. | When I'm Gone (explicit version)   |   |  |  |  |  |  |  |  |
| 2. | Business (explicit version)   |   |  |  |  |  |  |  |  |
| משך כולל: | משך כולל: | 8:52 |  |  |  |  |  |  |  |
מיקומי שיא

|   ‏‏‏  מצעדים ודירוגים (2005–2006)> מדינה |   ‏‏‏  מצעדים ודירוגים (2005–2006)> מצעד |   ‏‏‏  מצעדים ודירוגים (2005–2006)> מיקום שיא |   ‏‏‏  מצעדים ודירוגים (2005–2006)>  |
| --- | --- | --- | --- |
|  אוסטריה | Ö3 אוסטריה טופ 40‏ | 7 |  |
|  אוסטרליה | מצעד הסינגלים האוסטרלי | 1 |  |
|  אירלנד | מצעד הסינגלים האירי | 5 |  |
|  ארצות הברית | בילבורד הוט 100 | 8 |  |
|  ארצות הברית | מצעד שירי ה-R&B\היפ הופ | 96 |  |
|  ארצות הברית | מיינסטרים טופ 40 | 13 |  |
|  ארצות הברית | מצעד שירי הראפ | 22 |  |
|  ארצות הברית | פופ 100 | 7 |  |
|  ברזיל | טופ 100 ברזיל | 56 |  |
|  גרמניה | GfK – טופ 100 | 6 |  |
|  הולנד | מצעד 40 הסינגלים ההולנדיים | 6 |  |
|  הממלכה המאוחדת | מצעד הסינגלים הבריטי | 4 |  |
|  הממלכה המאוחדת | מצעד שירי ה-R&B | 1 |  |
|  ולוניה | אולטראטופ 40 | 26 |  |
|  יוון | IFPI Greece | 12 |  |
|  נורווגיה | VG-lista | 4 |  |
|  פינלנד | המצעדים הפיניים הרשמיים | 3 |  |
|  פלנדריה | אולטראטופ 50 | 8 |  |
|  שוודיה | סוורייטופליסטן | 5 |  |
|  שווייץ | המצעד השווייצרי | 7 |  |
|   ‏‏‏  מצעדי סוף שנה (2005)> מדינה |   ‏‏‏  מצעדי סוף שנה (2005)> מצעד |   ‏‏‏  מצעדי סוף שנה (2005)> מיקום שיא |   ‏‏‏  מצעדי סוף שנה (2005)>  |
| --- | --- | --- | --- |
|  הממלכה המאוחדת | מצעד הסינגלים הבריטי | 115 |  |
|   ‏‏‏  מצעדי סוף שנה (2006)> מדינה |   ‏‏‏  מצעדי סוף שנה (2006)> מצעד |   ‏‏‏  מצעדי סוף שנה (2006)> מיקום שיא |   ‏‏‏  מצעדי סוף שנה (2006)>  |
| --- | --- | --- | --- |
|  אוסטריה | Ö3 אוסטריה טופ 40‏ | 49 |  |
|  אוסטרליה | מצעד הסינגלים האוסטרלי | 46 |  |
|  ארצות הברית | בילבורד הוט 100 | 90 הולנד=63 |  |
|  גרמניה | GfK – טופ 100 | 45 |  |
|  הולנד | מצעד 40 הסינגלים ההולנדיים | 90 |  |
|  הממלכה המאוחדת | מצעד הסינגלים הבריטי | 154 |  |
|  פלנדריה | אולטראטופ 50 | 70 |  |
|  שוודיה | סוורייטופליסטן | 72 |  |
|  שווייץ | המצעד השווייצרי | 63 |  |
הערות שוליים

↑  https://www.ncbi.nlm.nih.gov/pubmed/1196154
| אמינם |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Infinitie • The Slim Shady LP • The Eminem Show • Encore • Relapse • Recovery • The Marshall Mathers LP 2 • Revival • Kamikaze • Music to Be Murdered By • The Death of Slim Shady (Coup de Grâce) |  |
| הוצאות מחודשות | Relapse: Refill |  |
| אלבומי אוסף | The Singles • Curtain Call: The Hits • Eminem Presents: The Re-Up • Shady XV |  |
| אלבומי פסקול | 8 מייל • Southpaw |  |
| אלבומי וידאו | E • All Access Europe |  |
| מיני-אלבומים | Slim Shady EP |  |
| בוטלגים | Fucking Yzarc • Straight from the Lab |  |
| ספרים | Angry Blonde • The Way I Am |  |
| סיבובי הופעות | Anger Management Tour • The Recovery Tour • The Home & Home Tour  • Rapture Tour • The Monster Tour |  |
| ערכים קשורים | שיידי רקורדס • D12 • Obsessed |  |
| --- | --- |
בקרת זהויות :  MusicBrainz work: 676c5f97-17a4-4be5-9969-39a3c048676f
If (שיר)

If (עברית: אם) הוא שיר של הזמרת האמריקאית ג'נט ג'קסון מתוך אלבומה החמישי Janet אשר הופץ כסינגל השני מתוכו ב-13 ביולי 1993 על ידי וירג'ין רקורדס. היא נכתב על ידי ג'קסון עצמה, הצמד ג'ימי ג'אם וטרי לואיס, הרווי פקואה וג'ון בריסטול והופק על ידי ג'קסון עצמה וג'ימי ג'אם וטרי לואיס. ג'קי ביברס גם קיבל קרדיט על כתיבת השיר בגלל הסמפול של השיר "Someday We'll Be Together". מבחינה מוזיקלית השיר מכיל מספר סגנונות ביניהם רוק, טריפ הופ ומוזיקת אינדסטריאל עם אלמנטים של היפ-הופ וניו ג'ק סווינג.
השיר זכה לשבחים ממבקרי המוזיקה אשר מרביתם ציינו לטובה את השינוי בתדמיתה של ג'קסון שהפכה למינית ופתוחה יותר ופחות שמרנית. הוא זכה בפרס BMI בקטגוריית השיר המושמע ביותר של השנה ברדיו ודורג בין השירים הטובים ביותר של מגזין סלנט בשנות ה-90. בנוסף הוא הגיע למקום הרביעי במצעד האמריקאי הרשמי והגיע למעמד זהב. בנוסף הוא גם זכה להצלחה בקנדה, אוסטרליה ובריטניה.
הקליפ לשיר נחשב לאחד מהקליפים הבולטים והמוכרים של ג'קסון. הוא מכיל תכנים מיניים יותר ועוסק בחושניות, מציצנות ומכיל כורואוגרפיה מורכבת. בנוסף הוא מציג טכנולוגיות שלא היו זמינות באותה עת כמו מסכי מגע ומצלמות רשת. הקליפ זכה לשבחים רבים ואף זכה בשני פרסי VMA בקטגוריות "קליפ הדאנס של השנה" ו"הקליפ הנשי של השנה" ובפרס בילבורד בקטגוריית "קליפ הדאנס של השנה". בנוסף הקליפ דורג במקום השני ברשימת הקליפים הטובים ביותר של שנות ה-90 של אתר "Idolator" על פי הצבעות הגולשים. על מנת לקדם את השיר הופיע עם השיר בטקס פרסי ה-VMA בנוסף לסיבובי ההופעות שלה.
הצלחה מסחרית

השיר הגיע בשבוע בכורתו למקום ה-57 בארצות הברית כשבשיאו הוא מגיע למקום הרביעי ואף זוכה למעמד זהב. בנוסף הוא הגיע למקום השלישי במצעד שירי ה-R&B וההיפ-הופ ולראש מצעד שירי הדאנס ואף דורג במקום ה-19 ברשימת סוף השנה של המצעד האמריקאי. נכון הליום מכירות השיר עומדות על כ-983 אלף עותקים בארצות הברית. בקנדה השיר הגיע למקום ה-3 ושהה 19 שבועות במצעד. במצעד סוף השנה הקנדי דורג במקום ה-25. בבריטניה השיר הגיע בשיאו למקום ה-14 ושהה שבעה שבועות במצעד הבריטי. באוסטרליה וניו זילנד השיר גם זכה להצלחה כאשר הגיע למקומות 18 ו-8 בהתאמה אך באירופה זכה להצלחה בינונית כאשר הגיע למקום ה-25 בלבד במצעד האירופאי הכללי. אם כי היו כמה מדינות באירופה בהם השיר נכנס לעשרים העליונים, ביניהן שוודיה והולנד.
ב-2011 השיר חזר חזרה למצעד שירי הדאנס/אלקטרוני האמריקאי שהוא מתמקם במקום ה-45.
קליפ > רקע

הקליפ בוים על ידי דומיניק סנה והכוראוגרפיה הורכבה על ידי טינה לנדון, ג'קסון עצמה, עומאר לופז, וקית' ויליאמס. הוא צולם במועדון לילה אסייתי והכיל טכנולוגיות אשר היו חדשניות באותה תקופה ביניהם מסך מגע ומצלמות רשת המשמשים למעקב אחר המתרחש במועדון. ג'קסון היא הכוכבת הראשית במועדון כאשר הכניסה למועדון מותנית באמירת סיסמה (שהיא השם של השיר). הנושאים של הקליפ הם פנטזיה מינית, תשוקה ומציצנות אשר משמשים כמטאפורה למילות השיר. בנוסף הרבה אנשים ראו בקליפ כעוסק בתאווה בין גזעית בעקבות השילוב של שחקנים אסייתים בקליפ. בעקבות התכנים המיניים בו הקליפ עורר מחלוקת. על המחלוקת ג'קסון אמרה: "זה [מין] לא דבר מגעיל או מלוכלך, אבל זה מאוד סקסי. במהלך ההקלטה [של השיר] המשכתי לומר, 'אלוהים אדירים, אני שמח שאמי לא כאן." לקליפ יצאו שתי גרסאות כאשר גרסה אחת הייתה הגרסה המקורית והשנייה הייתה גרסת ריקודים שמתמקדת בכורואוגרפיה של הקליפ. גרסת הריקודים הייתה הגרזה ששודרה ברוב ערוצי המוזיקה בעולם בשל התוכן המיני בקליפ.
קליפ > מהלך הקליפ

הקליפ נפתח בסצנה בה רואים אישה אסייתית שלובשת קימונו מתקרבת אל עבר בניין בשכונה אסייתית. היא מגיעה לכניסה לבניין, שם היא מביטה במצלמה ואומרת את שם השיר. לאחר מכן היא נכנסת אל תוך הבניין והמסיבה מתחילה. אור ירוק נדלק המסמן לרקדנים הגברים להשתלשל מהתקרה שיורדים הפוך על חברים בצורה מפותלת. לאחר מכן רואים את בעל המועדון צופה במתרחש בחדר נפרד דרך מצלמת רשת. אל הגברים שיורדים מהתקרה מצטרפות גם רקדניות, כולל ג'נט עצמה וכולם רוקדים על רחבת הריקודים. בהמשך נראות סצנות נוספות של אנשים שמגיעים למועדון שכל הסצנות מתועדות דרך מצלמות הרשת בעוד מנהל המועדון מעביר את הצילומים באמצעות נגיעות במסך (דבר אשר אז לא היה קיים). ג'נט והרקדנים מבצעים תנועות מיניות זה בזה כאשר ג'נט מתמקדת בלהרשים את בעל המועדון שצופה בה דרך המצלמות ולאחר מכן נראות שלוש נשים נוספות הצופות במתרחש ולאחר מכן נראית האישה מתחילת הקליפ שהיא שמשלמת בשביל להיכנס לחדרים נוספים במועדון. בין היתר רואים גם זוג שמקיים יחסי מין בחדר אחר של המועדון. ברגע השיא של הקליפ ג'נט ורקדניה מבצעים תנועות ריקוד שמדמות מין אוראלי בעוד בעל המועדון צופה בג'נט בהתלהבות יתרה. בסוף הקליפ האישה שנראתה בתחילת הקליפ יותר מהמועדון והולכת בכיוון ההפוך ממנו באה.
קליפ > מורשת והשפעה

הקליפ היה נחשב לבין הקליפים שהחלו להשפיע על נשים צעירות לבטא את המיניות שלהן. ג'ין אם. טוונג', מחבר הספר "Generation Me: Why Today's Young Americans are More Confident, Assertive, Entitled—and More Miserable Than Ever Before" כתב כי בשנות ה-50 רק 3 אחוז מהנשים חוו מין אוראלי אך באמצע שנות ה-90 75% מהנשים הצעירות בגילאי 18–24 חוו מין אוראלי, ובכך הוא ראה קשר ליציאת הקליפ. עם השנים נעשו יותר קליפים אשר מציגים תנועות המדמות מין אוראלי כאשר התנועה בה ג'נט מצמידה את ראשו של רקדן הליווי שלה לאיבר המין שלה הפכה לפופולרית במיוחד. הסופרת פאולה קאמן טענה בספרה "Her Way: Young Women Remake the "Sexual Revolution תיארה את ג'קסון כמי שהפכה את נושא המין האוראלי למיינסטרים במוזיקה והפכה נשים למשוחררות יותר.
הקליפ כולל הצגה של טכנולוגיות חדשניות שלא היו קיימות אז כמו מסכי מגע ומצלמות רשת שעדיין לא היו קיימות שהקליפ פורסם. הרבה שנים מאוחר יותר ג'קסון הגיבה לנושא כאשר אמרה: "אני לא חושבת שאנשים הבינו אז מה הצגנו כי אז הטכנולוגיה הזו לא הייתה זמינה. הקליפ הציג טכנולוגיה עתידנית, במיוחד עם מסכי המגע. רציתי שהחשקנים בקליפ ישתמשו בזה כדי לתקשר אחד עם השני ולהתייחס זה לזה באמצעות המסכים, בדומה למה שאנחנו עושים עם הטלפונים החכמים והטאבלטים שלנו היום. כשאני מסתכלת על חיינו עכשיו, אני מבינה שהחיים הם חיקוי של האומנות". גם העובדה כי הקליפ שילב גברים שלבשו תלבושות נשיות הייתה פריצת דרך מכיוון שזה לא היה דבר מקובל קודם לכן. הרבה אנשים כתוצאה מכך תיארו את ג'קסון כשילוב של "טומבוי" אך "סמל מין" בו זמנית. בהמשך היא נהגה גם ללבוש ג'ינסים רחבים וכובעים מרופטים אשר חיזקו את המראה הגברי שלה אך בו זמנית גם לבשה בגדים בעלי אופי פרובוקטיבי שחיזקו את היותה סמל מין.
הזמרת בריטני ספירס ציינה שהקליפ לשיר "I'm a Slave 4 U" הושפע מהקליפ של "If". "ראיתי את הקליפ והערצתי אותה בגללו, רציתי להיות כמוה". בנוסף היא גם כינתה את ג'נט כ"מודל לחיקוי רב עוצמה באמצעות הזהות שלה". הכוראוגרפיה של הקליפ היוותה השראה לימים לזמרות רבות כדוגמת ספירס עצמה, ביונסה, פינק, ליידי גאגא, ג'ניפר לופז, סיארה, מיה, מיסי אליוט, פאולה עבדול, כריסטינה מילאן, ליל קים ואפילו להקת אן סינק. דוגמאות בולטות הן הקליפ לשיר "My Love Is for Real" של פאולה עבדול, הקליפ לשיר "Dip It Low" של כריסטינה מילאן, בקליפ לשיר "No Matter What They Say" של ליל קים ובקליפ לשיר "I Want You Back" של אן סינק. אן סינק גם שאבו השראה מהכוריאוגרפיה גם בסיבוב ההופעות הראשון שלהם. לימים, הרבה מבקרים אמרו כי נשים רוצות להיות כמוה ואף גם הזמרות הגדולות בעולם הולכות בעקבותיה, למשל ריהאנה, ליידי גאגא, ביונסה, בריטני ספירס וכו'...
בנוסף הקליפ לשיר ביסס את הקריירה של טינה לנדון ככוראוגראפית כאשר זמרות רבות רצו לעבוד איתה כדוגמת ריהאנה, בריטני ספירס, ג'ניפר לופז, פינק, שאקירה וכריסטינה אגילרה.
מורשת

בשנת 2013 מגזין אסקווייר כינה את השיר כאחד מהשירים "הסקסיים ביותר" של ג'קסון. רקש סאטוול ממגזין ניו יורק כתב על השיר מאמר ובו שיבח את השיר כאשר כינה אותו כ"אגרוף לעור התוף" וטען כי השיר נשמע מרענן גם 20 שנה לאחר שחרורו ועדיין רלוונטי לרדיו. הוא טען כי לשיר הייתה הכרעה במיינסטרים הנוכחי וציין את השירים של דייוויד גטה כדגומה לכך. בנוסף הוא טען כי השיר היה נשמע כמו שיר מהעתיד והשווה אותו לשירים שיצאו מאוחר יותר כמו "Hey Ya!" של הצמד אאוטקאסט ו-"Blurred Lines" של רובין ת'יק. בנוסף הוא גם השווה את השיר לשיר "S&M" של ריהאנה. באופן כללי הוא כינה את השיר כאחד הרגעים האומנותיים המכריעים בקריירה של ג'קסון ואמר כי טון השירה "המרושע" וה"אירוטי" של ג'קסון בשיר הווה השראה לאמנים רבים ביניהן ריהאנה וקשה. בנוסף הוא טען כי ניתן למצוא את ה-"DNA" של השיר בשירים שיצאו מאוחר יותר כמו "One Touch" של להקת LCD Soundsystem, Rockstar 101 של ריהאנה ו-"What If?" של אליה. הוא השווה את השימוש בתזמורת בשיר של ג'קסון לאלו של השירים שציין וכי הצליל הזה הפך למזוהה עם ג'קסון עם השנים ואמר כי לג'קסון הייתה את היכולת להשתמש בגוונים שונים של הצליל הזה באופן גאוני. בסיכום המאמר הוא כתב כי לשיר יש "אמירה מינית מוחלטת, אמיתית ופורצת דרך בצורה בלתי נמחקת ומהפנטת" ו"מעטים האנשים שהיה להם יותר קצב ושליטה ממה שהיה לג'קסון בשנת 1993".
אתר "Pop Blerd" כינה את השיר כ"אימון ריקוד מיוזע וסקסי אשר עדיין מחזיק במעמד מכובד 20 שנה לאחר יציאתו". מגזין סלנט דירג אותו כשיר ה-22 הטוב ביותר של שנות ה-90 כאשר בנימוק שלהם הם כתבו: "שיר הדאנס רוק מצא את מיס ג'קסון טוענת את זכותה לקבל אורגזמה שכמותה תגמד את עוויתות השרירים העצומות שלך. על רקע הפקה קפדנית השיר משוטט ביעילות, מסמן את טרפו, תובע את טענתו ומשחק עם דעתנו. השיא הוא בהרמוניות המתוקות של הגשר בהם השיר צולל לתוך הפרדוקס הקטן של הפזמון, ובסופו של דבר החליט להיות יותר מתכתי מאשר גשמי". באתר Zomgtalk נכתב כי השיר הטביע חותם וסלל דרך חדשה. בנוסף הם כתבו: "הנושא של השיר, פנטזיות מיניות היפותטיות עם גוני עצב נחשב לארוטי ומתריס, והפקתו המשלבת אקורדי גיטרה מייללים, ביטים היפ-הופ קליטות בטירוף, וכמה מהביצועים הטובים ביותר של ג'נט קבעו שהוא פוטנציאלי והשיר האקלקטי ביותר של כל הדיסקוגרפיה שלה". אלישיה ג'קסון מ-"The Redefined" אמרה כי "טבעו הרך של השיר התמזג עם הגסות המוחלטת של המילים המיניות. המילים המנוגדות באו בסתירה עם הפרסונה הביישנית של ג'קסון".